钦定古今图书集成/明伦汇编/氏族典/第430卷 > 赵师楷
## 钦定古今图书集成/明伦汇编/氏族典/第430卷 > 赵师楷

按《万姓统谱》：“师楷父伯寿任漳幕，因家焉。绍熙四年
进士，累陞浙漕干官。有诬告属邑令者，漕使欲劾之，
师楷曰：‘若凭单词，得无冤乎’？”访之果诬。改湘潭。有旨
召对，首论边防，次论募兵。除提举左帑倅惠阳，多异
政。守梅州，谨防盐寇，民赖以安。除提举广东市舶，革
无名和买之需，遂为计度转运使摄帅事。召对，除太
府丞、知建宁府，进秩直宝章阁，出帅广东，卒。